En frisør på Jernbanegade i Arden fik onsdag ubudne gæster. Det var i hvert fald næppe en kunde, der havde bestilt tid til en klipning og en hårvask, der klokken 12.40 dykkede ned i kassen hos frisøren og stjal et ukendt pengebeløb. Nordjyllands Politi har sparsomt med oplysninger om tyveriet, men er i gang med efterforskningen. - Efter tyven stjal pengene, løb personen væk fra stedet. Vi har sikret os noget videoovervågning, som vi nu skal have kigget igennem, siger politikommissær Mikkel Brúgmann. Politiet kan endnu ikke give et signalement af gerningsmanden, og de kan ikke oplyse, hvor mange penge tyven slap afsted med.

Opsummering:
Tyven er stadigvæk på fri fod.